Diari Oficial de la Generalitat Valenciana


Sumari del DOGV 7773, del 03-05-2016 (2016/2635)

Notificació de la sentència dictada en el procediment ordinari número 3075/2010.
--------------------------------------------------------------------------------

### Dades del document

Número de DOGV
:   7773

Data del DOGV
:   03-05-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/2635


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el procediment ordinari número 3075/2010. [2016/2635]  
Procediment ordinari número 003075/2010  
Matèria estadística: ordinaris.  
Demandant: Kirsty Tolson.  
Procurador: Francisco J. Maseres Sánchez.  
Demandat: Mark James Tolson  
En el judici a què es fa referència s'ha dictat sentència que, literalment, és com segueix:  
  
«Dispositiva  
Estime la demanda promoguda pel procurador senyor Maseres Sánchez, en nom i representació de Kirsty Tolson, contra Mark James Tolson, declarat en estat processal de rebel·lia, i dispose:  
  
a) La declaració de l'extinció de la comunitat de béns existent entre ambdues parts sobre el bé descrit en el fonament de dret primer d'aquesta resolució.  
b) Que com a forma de divisió del referit bé, s'atorga a ambdues parts el termini d'un mes a fi que convinguen sobre l'adjudicació d'aquest a qualsevol d'ells, amb abonament al contrari de la meitat del seu valor.  
c) Que transcorregut aquest sense verificar-ho, es procedisca a la seua subhasta en execució de sentència a instància de qualsevol de les parts, amb admissió de licitadors estranys i servint de tipus el que es fixe en el dit procediment per les regles establides en aquell, a falta d'acord de les parts, i es repartisca el preu obtingut a mitges; i això sense perjudici dels reintegraments que escaiguen en el cas que en aquesta data un dels copropietaris haguera fet front al pagament de les quotes derivades del deute hipotecari que pesa sobre l'habitatge, descomptant del referit preu l'import de la càrrega que pesa sobre aquell, mentre que l'adjudicatari haurà de subrogar-s'hi per l'import que quede de capital pendent d'amortitzar en el moment de la venda.  
  
I tot això amb expressa imposició de costes a la part demandada.  
Notifiqueu aquesta resolució a les parts amb indicació que, en contra, i d'acord amb el que preveu l'article 455 de la Llei d'Enjudiciament Civil, pot interposar-se recurs d'apel·lació davant de l'Audiència Provincial a interposar davant d'aquest jutjat en el termini de 20 dies des de la seua notificació. Per a la seua interposició serà necessari acreditar el depòsit de 50 euros exigit per la disposició addicional 15a de la Llei Orgànica 3/2009, de 3 de novembre, i sense el requisit esmentat no se li donarà curs.  
Aquesta és la meua sentència, que pronuncie, mane i firme.  
Publicació. Llegida i publicada va ser l'anterior sentència pel jutge que la subscriu, mentre celebrava audiència pública en el dia de hui. En done fe.»  
  
Atés que es desconeix el domicili o la residència actuals de Mark James Tolson, en qualitat de demandat, per resolució recaiguda en el procediment de referència i de conformitat amb el que disposen els articles 156.4 i 164 de la Llei 1/2000, d'Enjudiciament Civil, jo, la secretària judicial, M.ª Amparo Marco Martínez-Arenas, he ordenat la publicació d'aquest edicte en el Diari Oficial de la Comunitat Valenciana per a dur a efecte la diligència de notificació de la sentència.  
  
  
Torrevieja, 11 d'abril de 2014.- La secretària judicial: M.ª Amparo Marco Martínez-Arenas.